Satelliet-TV Archives - Centurion Akkommodasie
Category Archives: Satelliet-TV
Chipembere Executive Suite bied eksklusiewe selfsorgverblyf aan die buitewyke van Pretoria. Dis ideaal vir oordeelkundige reisigers en verseker ‘n gerieflike, aangename en luukse ervaring in die natuur.
Die selfsorgsuite bied slaapplek aan tot 2 gaste en het ‘n ruim oopplan-leefarea, koffietoonbank, sit- en eetarea, ‘n stoep en slaaparea. Die slaapkamer het ‘n ekstra lang koninggrootte-bed wat in 2 enkelbeddens omskep kan word, asook ‘n lessenaar. Verder is daar ‘n ruim en suite-badkamer en aantrekkamer.
WiFi en die volledige DStv-pakket is beskikbaar. Rook is verbode in of naby die geboue op die perseel. ‘n Privaat braai-area en swembad op die perseel is beskikbaar aan gaste indien vooraf gereël. Gaste kan ook refleksologiesessies op die perseel bespreek.
Geniet ‘n skemerkelkie op die stoep, of vertoef ‘n rukkie onder die blaredak met ‘n uitsig oor die dammetjie.
Daar is veilige onderdakparkeerplek agter outomatiese hekke op die perseel, en toegang tot die suite word verkry via ‘n privaat ingang. ‘n Winkelsentrum met ‘n supermark, OTM, apteek, drankwinkel en verskeie kitskoskettingwinkels is ook net 2 minute se stap van Chipembere af.
Chipembere Executive Suite voorsien rustige verblyf naby aan groot sakesentra, hospitale, winkelsentrums, restaurante, ander geriewe en legio besienswaardighede. Geriewe in die omgewing sluit ‘n gholfbaan, Freedom Park, die Voortrekkermonument, die Wiegie van die Mensdom, Pilanesberg Nasionale Park en Wildreservaat, sowel as Sun City is maklik bereikbaar.
Pete’s Retreat Guest House is in Zwartkops, Centurion geleë en is naby al die hoofweë na Pretoria/Midrand en O.R. Tambo Internasionale Lughawe.
Verblyf word gebied in 8 gerieflike kamers met en suite-badkamers en ‘n TV met afstandbeheer. In 6 van die kamers is daar 2 enkelbeddens en in 2 kamers is daar dubbelbeddens. Al die kamers het en suite-badkamers, koffie- en teemaakgeriewe en rook is verbode in al die kamers.
Die gastehuis het ‘n sitkamer en eetkamer met ‘n TV. Die buite-area sluit ‘n lapa, braaigeriewe en ‘n swembad in. Pete’s Retreat kan ook as ‘n venue gebruik word vir klein funksies en vergaderings. Veilige parkeerplek is beskikbaar.
Die gastehuis is naby alle hoofweë na Pretoria en O.R. Tambo Internasionale Lughawe geleë. Besienswaardighede in die omgewing sluit in: Voortrekker Monument, Uniegebou, Kerkplein, Paul Kruger Museum, Pilanesberg Natuurreservaat/Sun City, Wieg van die Mensdom, Dinokeng Bewarea, Supersport park, verskeie gholfbane en winkelsentrums.
Pretorius Place is ‘n ten volle toegeruste selfsorgwoonstel in Lyttelton Manor, 750 m vanaf Netcare Unitas-hospitaal.
Die oopplan-eenheid het ‘n privaat ingang en 2 enkelbeddens of ‘n koninggrootte-bed asook ‘n Snooza-enkelbed met ‘n dik matras. ‘n Bababed is op versoek beskikbaar. Die eenheid het ‘n en suite-badkamer met ‘n bad en instapstort en linne en badhanddoeke word vir jou gerief voorsien. Die eenheid is rolstoelvriendelik en ingerig vir gaste met gestremdhede.
Die woonstel het lugversorging, ‘n privaat braai-area en parkeerplek in ‘n motorhuis agter ‘n elektriese hek.
Die kombuisie is met ‘n yskas, mikrogolfoond, elektriese braaipan, eetgerei, breekware, ‘n strykplank, strykyster, kookgerei en tee- en koffiemaakgeriewe toegerus. Die eenheid het ook ‘n TV met volledige DStv en ‘n haardroër.
Troeteldiere word ongelukkig nie toegelaat nie. Rook is verbode in Pretorius Place, maar gaste mag by die braai-area rook. ‘n Daaglikse skoonmaakdiens is op versoek en teen ‘n ekstra koste beskikbaar.
Pretorius Place is net 600 m van die Lyttleton Winkelsentrum af geleë. Daar is verskeie restaurante, doendinge en besienswaardighede in die area.
Aanthuizen is ‘n gesinsvriendelike woonstel in Valhalla, in Centurion.
Dié woonstel bied 2 privaat slaapkamers met 1 badkamer wat met ‘n gang verbind word wat dit ideaal vir ‘n gesin maak. Die eerste slaapkamer het ‘n dubbelbed en die tweede slaapkamer het 2 driekwartbeddens. 100% katoenlinne en handdoeke word voorsien. Die gedeelde badkamer het ‘n stort. Daar is ook ‘n wasmasjien beskikbaar vir langtermyngaste. ‘n Bababed is op versoek beskikbaar.
Die kombuis is volledig ingerig vir selfsorg met ‘n yskas-vrieskas, ‘n stoof, mikrogolfoond, ketel, elektriese braaipan, broodrooster en ander kookgeriewe vir selfsorg. DIe eenheid het ‘n leefarea met ‘n platskerm-TV met DStv. Gratis WiFi is beskikbaar. Die leefarea lei na ‘n privaat stoep en tuin met braaigeriewe. In die agtertuin is ‘n klimraam, trampolien en swaaie vir kinders.
‘n Opsionele gesondheid-ontbytmandjie is teen ekstra koste beskikbaar. Daar is veilige parkeerplek en die woonstel het ‘n privaat ingang.
Aanthuizen is naby verskeie supermarkte, restaurante en kitskosrestaurante geleë. 2 Winkelsentrums is binne ‘n 10 km radius. Aanthuizen bied ook toegang tot die Tshwane busdiens, Gautreinstasie en die R101, N1 en N14. Die Militêre Hospitaal, Heartfelt Arena, Voortrekkermonument, Freedom Park, Pretoria se sakekern en Centurion se sakekern, asook verskeie ander besienswaardighede en hospitale is ook nabygeleë.
Aliberti Breakaway SA bied selfsorgverblyf in Eldoraigne, ‘n moderne voorstad van Centurion. Dis sentraal, naby wêreldklas gholfbane, winkelsentrums en groot snelweë.
Daar is 2 oopplan-woonstelle op die eienaar se perseel. Die eerste woonstel is op die onderste verdieping. Die tweede woonstel is op die eerste verdieping en word deur ‘n spiraaltrap bereik. Elke eenheid het ‘n slaaparea met ‘n dubbelbed en ‘n en suite-badkamer met ‘n stort.
Albei eenhede het ‘n kombuis wat toegerus is met ‘n yskas-vrieskas, mini oond met ‘n tweeplaatstoof, ‘n mikrogolf, ketel en kookgerei.
Daar is ‘n gemeenskaplike braai-area, ‘n swembad, en veilige parkeerplek.
Somerslus Guest House is in die sekuriteitsdorp Irene geleë, naby Pretoria, Centurion se middedorp, Midrand, Johannesburg en net 25 minute se ry vanaf OR Tambo Internasionale Lughawe.
Verblyf beskik oor 3 luukse en suite-kamers met lugversorging en het slaapplek vir 6 gaste. Elke eenheid beskik oor ‘n koninggrootte-bed en ‘n en suite-badkamer met ‘n stort, toilet en wasbak. Elke eenheid het ook ‘n lessenaar, ondervloerse verhitting, sekere DStv-kanale en WiFi. Linne en handdoeke word voorsien.
Elke eenheid het ‘n privaat ingang met ‘n patio en gaste het toegang tot veilige parkeerplek.
Sylvia’s Gift Self-Catering Unit
Sylvia’s Gift Self-Catering Unit is in ‘n sekuriteitskompleks in Centurion en bied gehalteverblyf aan ‘n sakereisiger, familiebesoekers of oornaggaste. Dis in Wierdapark-area naby die gewilde Mall@Reds-winkelsentrum, restaurante en skole.
Die eenheid is op die boonste verdieping en het 1 slaapkamer met slaapplek vir 2 gaste. Daar is ‘n dubbelbed en ‘n badkamer met ‘n stort, toilet en wasbak.
Die kombuis het ‘n yskas, mikrogolf, koffie- en teemaakgeriewe, breekware en eetgerei.
Die sitkamer het gemaklike sitplek en ‘n TV met sekere DStv-kanale.
Dit lei na ‘n balkon met stoepmeubels en ‘n uitsig oor die tuin. Die tuin en braaigeriewe is tot gaste se beskikking.
Veilige onderdakparkeerplek word op die perseel voorsien.
Die landgoed is baie rustig, veilig om in te stap en het ook ‘n pragtige park.
Sylvia’s Gift Self-Catering Unit is binne maklike afstand van Unitas en Midstream Hospitale. Die N1 is maklik bereikbaar en die Gautrein-bushalte is sowat 300 m van die eenheid af, net buite die landgoed.
Créer du Courage is ‘n lieflike selfsorgwoonstel vir 2 gaste in Die Hoewes in Lyttelton.
Dié woonstel is op die onderste verdieping en beskik oor ‘n slaapkamer met 2 enkelbeddens en ‘n privaat badkamer met ‘n bad en ‘n handstort.
Die kombuis is volledig toegerus vir selfsorg met ‘n stoof, oond, mikrogolfoond, yskas en tee- en koffiemaakgeriewe.
Gaste kan in die sitkamer ontspan wat ‘n TV met DStv het of die studeerkamer wat ‘n lessenaar het.
Die leefkamer lei na ‘n stoep. Onderdakparkeerplek is beskikbaar.
Créer du Courage is 700 m vanaf ‘n winkelsentrum, 750 m vanaf die Netcare Unitas Hospitaal en 1 km vanaf nog ‘n winkelsentrum en verskeie restaurante. Créer du Courage is ideaal vir gaste wat naby die hospitaal wil bly.
Die Eend bied gerieflike selfsorgverblyf in ‘n privaat tweeslaapkamer-eenheid in Lyttelton Manor, Centurion.
Die Eend het slaapplek vir 5 gaste in 2 slaapkamers. Die eenheid het ook ‘n badkamer, kombuis en ‘n TV-kamer. Die eerste slaapkamer het ‘n koningingrootte-bed en daar is ‘n dubbelbed en ‘n enkelbed in die tweede slaapkamer. Die kombuis is toegerus met ‘n yskas, oond en stoof, en ‘n mikrogolfoond. Daar is ‘n TV met die volle reeks DStv-kanale in die TV-kamer. Die eiendom het ook ‘n patio, diefwering en sekuriteitshekke.
Privaat kuier en braaiareas word op versoek vir die gaste geskep en braaiers en toerusting word voorsien.
Twee sekuriteitshekke is beskikbaar en die tuin spog met ‘n swembad. Die swembad is nie omhein nie, so hou asseblief te alle tye ‘n ogie oor die jongspan.
No.2 is op die toonaangewende Centurion Gholflandgoed geleë en bied gehalte-verblyf wat ideaal is vir sakereisigers, besoekers wat by familie kom kuier of oornaggaste. Dit is naby verskeie winkels, restaurante, doendinge en besienswaardighede, sowel as naby groot hoofweë en lughawens.
Die sonnige, privaat en suite-slaapkamer spog met ‘n sitarea, balkon en al die basiese geriewe om gaste se verblyf so gerieflik moontlik te maak. Die kamer het ‘n privaat ingang en beskik oor ‘n ekstra lang koningingrootte-bed, platskerm-TV, volledige DStv, gratis WiFi, yskassie, waaier, verwarmer, koffie- en teemaakgeriewe, eetgerei en ‘n haardroër.
Die instansie is op die 160 ha-gholflandgoed geleë. Die landgoed het 24 uur-sekuriteit en die buiteklub sluit konferensiegeriewe, tennis- en muurbalbalbane, ‘n oefenbof, en ‘n kaphou- en sethou-perk. Daar is restaurant- en kroeggeriewe met sitplek wat oor die gholfbaan uitkyk. Die oop spasies maak die landgoed die ideale bestemming vir sakereisigers en vakansiegangers in ‘n veilige omgewing.
No.2 is sentraal geleë en naby die N1-, N14- en R21-hoofweë, sowel as naby Lanseria en O.R. Tambo Internasionale Lughawe wat net 30 km ver is. Unitas Hospitaal, SuperSport Park, Irene Country Lodge, Irene Dairy Farm, Rietvlei Natuurreservaat, Smuts Museum en verskeie winkel- en sakesentrums is minder as 5 km van die instansie af.
Cosy Inn is ‘n volledig toegeruste selfsorgwoonstel 3 km van die Netcare Unitas-hospitaal af.
Die eenheid is langs die eienaar se huis in ‘n stil boomryke straat in Clubview, Centurion en het ‘n privaat ingang. Dit bied gehalteverblyf vir oornaggaste en is naby verskeie winkels, restaurante, Klein Kaap Hotel, SuperSport Park en die Gautrainstasie. Die eenheid bied ook vinnige toegang tot die hoofweg.
Cosy Inn beskik oor ‘n ruim slaapkamer met ‘n koninggrootte-bed wat op versoek in 2 enkelbeddens omskep kan word. Die badkamer het ‘n stort, toilet en ‘n wasbak. Daar is ‘n enkelslaapbank vir ‘n kind, maar dit moet asb. vooraf gereël word.
Die kombuis is volledig toegerus met ‘n yskas, mikrogolfoond, tee- en koffiemaakgeriewe, eetgerei en breekware, asook ‘n elektriese stoofplaat.
Die eenheid het ook ‘n TV met DStv-Premium, gratis vinnige WiFi en lugversorging.
Gaste het toegang tot ‘n privaat tuin met gasbraaigeriewe.
Die eenheid het veilige parkeerplek agter ‘n elektriese hek vir ekstra gemoedsrus.
Anna’s Cottage is in die hartjie van Centurion, in die voorstad van Lyttelton Manor geleë, slegs 850 m vanaf Netcare Unitas Hospitaal. Dié kothuis bied gerieflike verblyf aan 2 gaste en is ten volle toegerus vir ‘n oornag kuier of ‘n langer besoek.
Die slaapkamer het ‘n dubbelbed en ‘n TV met volledige DStv. Die en suite-badkamer het ‘n stort, wasbak en ‘n toilet.
Die kombuis is toegerus met breekware, ‘n mikrogolfoond, ketel, oond, stoof en ‘n yskassie. Die oopplan-leefarea het gemaklike sitplek. Die kothuis het toegang tot WiFi wat op versoek beskikbaar is. Buite is daar ‘n privaat patio met buitemeubels en braaigeriewe.
Die ligging van die kothuis is baie sentraal en naby die Netcare Unitas Hospitaal (850 m), Supersportpark (3,5 km), Centurion Gautreinstasie (3,8 km), verskeie winkelsentrums en bied toegang tot hoofweë na en van Pretoria en Centurion.
Die kothuis is op die eienaar se perseel geleë, maar het sy eie privaat ingang en aparte hek met veilige parkeerplek.
The Monte Carlo B&B is in die eksklusiewe Centurion Residensiële Landgoed en Buiteklub geleë en bied gemaklike verblyf in ‘n veilige omgewing met 24 uur-sekuriteit en toegangsbeheer wat gaste die vryheid gee om ‘n draffie of ‘n stappie te geniet sonder om besorg te wees.
Verblyf is in gemaklike en goed toegeruste slaapkamers beskikbaar. Elke kamer is ruim en beskik oor ‘n en suite-badkamer wat met ‘n bad of ‘n stort ingerig is en wat lei na ‘n balkon met gemaklike sitplek. Ons verblyf is hoofsaaklik vir sakereisigers en elke kamer beskik oor ‘n lessenaar, TV met sekere DStv-kanale, ‘n yskassie, tee- en koffiemaakgeriewe, ‘n kluis, skeermes-kragpunt, waaier, ondervloerverhitting of muurverwarmers, asook Internettoegang in die kamers en by sekere aangewese plekke. Gaste het ook toegang tot ‘n gemeenskaplike beskutte braai-area en ‘n swembad.
Rook is verbode in die eenhede, maar word wel op die balkon en stoepe toegelaat waar asbakkies beskikbaar is. Die ligging bied toegang tot hoofweë, Pretoria, Johannesburg, Midrand, O.R. Tambo en Lanseria Internasionale Lughawens. Centurion Mall, SuperSport Park-krieketstadion, Virgin Active Centurion en die Gautrein Centurion.
13 on Wynne bied ‘n gerieflik gemeubileerde kothuis vir 5 gaste asook ‘n tweede eenheid ideaal vir 2 gaste, in Eldoraigne, Centurion.
Dié kothuis het ‘n slaapkamer met ‘n koninggrootte-bed en die leefarea het ‘n ekstra dubbelbed asook ‘n enkelbed. Waaiers en verwarmers is beskikbaar in elke vertrek. Daar is ook ‘n badkamer met ‘n bad en ‘n handstort. Die kombuisie in die kothuis is toegerus met ‘n yskassie, mikrogolfoond, tweeplaatstoof, eetgerei, tee- en koffiemaakgeriewe en ‘n eerlikheidskroeg. Gaste kan hulle etes by die etenstafel geniet. Ontbytgraan en beskuit word voorsien. Die sitkamer het ‘n TV met volle DStv bouquet, en gratis WiFi is beskikbaar. Twee werkstasies is ingerig vir skootrekenaars en het ook USB-poorte. Die privaat binnehof het sitplek met braaigeriewe wat gaste kan benut.
Die tweede eenheid het twee enkel beddens, en-suite badkamer en aantrekkamer met haardroeër en spieël. Die badkamer bevat ‘n bad, stort en twee wasbakke. Daar is ‘n tafel met stoele, ideaal vir gebruik as ‘n werkstasie of om oggend ontbyt te geniet.
Die eenheid het ‘n yskassie, mikrogolfoond, gefilterde watermasjien, tee- en koffiemaak geriewe en ontbytgraan en beskuit word voorsien. Plasmaskerm TV met volle DStv bouquet, en gratis WiFi is beskikbaar. Die houtdek kyk uit oor ‘n lowergroen tuin en is die ideale plek vir vroeg oggend koffie.
Gaste het toegang tot die swembad, mits vooraf reëlings getref is. Veilige parkeerplek vir 1 voertuig per eenheid is beskikbaar in ‘n motorhuis. Die perseel is omhein en het elektriese omheining vir ekstra veiligheid.
13 on Wynne is net 230 m vanaf Matsport Arena, 3 km vanaf Zwartkop Buiteklub en 5 km vanaf Centurion Mall.
Rozendal Guest House beskik oor 8 individueel versierde kamers. Hierdie kamers het elkeen 1 of 2 enkelbeddens of ‘n dubbelbed, asook ‘n en suite-badkamer met ‘n stort. Daar is WiFi, ‘n TV met sekere DStv-kanale en tee- en koffiemaakgeriewe in elke kamer. ‘n Engelse ontbyt word in die eetkamer bedien.
Die gastehuis het ook ‘n gesellige sitarea, braaigeriewe en veilige parkeerplek vir voertuie. Die gastehuis is sowat 5,7 km vanaf Zwartkop buiteklub en 16 km vanaf verskeie besigheidsparke en winkelsentrums in Centurion.
Rustige Rus bied gerieflike oornagverblyf in ‘n veiligheidskompleks in Centurion, Noord-Gauteng. Dié kompleks is langs ‘n melkplaas geleë.
Rustige Rus is perfek vir sakereisigers en beskik oor 1 slaapkamer, 1 badkamer en ‘n studeerarea. Die slaapkamer het ‘n dubbelbed en die aparte badkamer het ‘n bad en ‘n stort. Daar is ‘n studeerarea in slaapkamer. ‘n Swembad, ‘n TV met DStv, 2 fietse, ‘n koffiemasjien en gratis WiFi is beskikbaar. Daar is ook veilige parkeerplek op die perseel.
Doendinge in die omgewing sluit swem, fietsry, voëlkyk, gholf en voetslaan in.
Irene Boomhuis is in ‘n stil boomryke area in die dorp Irene, suid van Pretoria geleë. Dit is ‘n ideale wegbreek vir paartjies en sakereisigers.
Die stylvol versierde eenheid beskik oor ‘n slaaparea en ‘n en suite-badkamer. Die slaaparea het ‘n dubbelbed en ‘n enkelbed. ‘n Ekstra matras kan op versoek voorsien word. Die badkamer het ‘n stort, wasbak en ‘n toilet. Daar is ook ‘n yskassie, tafel met ‘n stoel, en kaste.
Die eenheid bied toegang tot ‘n groot stoep wat oor die pragtige Witstinkhoutboom, die tuin en ‘n gholfbaan uitkyk. Veilige parkeerplek word voorsien. Gaste kan gerus van die gemeenskaplike swembad gebruik maak.
La Maison is in ‘n luukse en veilige landgoed in Centurion en bied gehalte selfsorgverblyf. Die verblyf is ideaal geleë vir sakereisigers, vakansiegangers of gaste met familie in die hospitale daar naby. Die eenheid is naby verskeie hoofweë, restaurante, winkels, lughawes en hospitale.
Die eenheid het 1 slaapkamer en bied slaapplek vir 2 gaste. Die hoofslaapkamer het ‘n dubbelbed, ‘n TV met ‘n ShowMax-subskripsie, 2 gemaklike stoele en ingeboude kaste. Vars linne en handdoeke word voorsien.
Daar is ‘n aparte leefarea met ‘n lessenaar, haardroër, gratis WiFi en ‘n tafel met 2 stoele. Die kombuisie is toegerus met ‘n yskas, mikrogolf, broodrooster, koffie- en teemaakgeriewe, breekware en eetgerei.
Gaste het toegang tot veilige parkeerplek naby die eenheid.
Besienswaardighede in die landgoed sluit verskeie staproetes, pragtige parke, fonteine, piekniekplekkies en ‘n veilige omgewing in.
Centurion Golf Suites is die perfekte wegbreek vir sake- of aktiewe vakansiegangers. Hier bied ons luukse verblyf op die gesogte en veilige Centurion Residential Estate & Country Club wat sentraal vanaf al die groot sakekerns en winkelsentrums geleë is. Dit is net 20 minute se ry vanaf O.R. Tambo Internasionale Lughawe en 35 minute se ry vanaf Lanseria-lughawe.
Ons bied 8 luukse en suite-kamers wat ons gaste van rustige en gerieflike verblyf verseker. Centurion Golf Suites het 2 nuwe en baie gewilde woonstelle. Dié selfsorgwoonstelle het elk 3 slaapkamers het ook ‘n B&B-opsie. Die eenhede is ideaal vir gaste wat vir lank saam reis.
Geriewe is ook beskikbaar vir sake-ontbyte, middagetes, aandetes, seminare en bekendstellings. As gaste by Centurion Golf Suites het jy toegang tot die Country Club, konferensiegeriewe 18-putjie gholfbaan, dryfbaan, vyfysterbaan en tennis- en muurbalbane.
4 You Self-Catering Accommodation is ideaal vir sakereisigers, gholfspelers en gesinne vir ‘n naweek of sommer in die middel van die week, en is ook kindervriendelik. Dis ook ideaal indien gaste naby hospitale en doktersafsprake moet wees.
Dit bied gerieflike, veilige selfsorgverblyf in ‘n tuin-eenheid in ‘n rustige sekuriteitskompleks in Centurion. Dit is ook net 5 minute van die Mall@Reds af geleë.
Die tuin-eenheid is oopplan en ruim en het slaapplek vir 4 volwassenes, of 2 volwassenes en 2 kinders. Daar is ‘n koningingrootte-bed, ‘n dubbelslaapbank, ‘n enkelmatras en ‘n kampbedjie vir ‘n baba. ‘n Badkamer met ‘n stort, wasbak en toilet, ’n leefarea en ‘n ten volle toegeruste kombuis is beskikbaar. Die kombuis het ‘n oond, yskas-vrieskas, mikrogolf, ketel en broodrooster. Daar is ook ‘n haardroër, strykyster en ‘n strykplank. Die leefarea het ‘n platskerm-TV met volledige DStv. Die eenheid het ‘n privaat ingang van die parkeerarea af.
Badhanddoeke en linne word voorsien. Bring asb. jou eie swemhanddoeke. Gaste het toegang tot die swembad en kinders moet ten alle tye onder volwasse toesig wees.
‘n Kamerdiens is beskikbaar van Maandae tot Vrydae.
Ons het nie ‘n wasgoeddiens nie, maar ‘n wassery is net 5 minute se ry vanaf die sekuriteitslandgoed by die Raslouw Leefstylsentrum. Hier kan jy jou klere laat was, droogmaak en stryk. Hulle bied ook ‘n droogskoonmaak- en verstellings.
Onbeperkte WiFi is beskikbaar teen R20 per dag vir die volle duur van die verblyf. Dit moet op die inklokdag betaal word. Daar is ‘n koevert in die woonstel vir kontantbetalings.
Amberfield Crest is ‘n rustige en veilige sekuriteitskompleks met lieflike parke. Die landgoed word goed onderhou en het ‘n toegangsbeheerde sekuriteitsingang en -wagte. Dit is ook sentraal geleë langs Virgin Active-gimnasium en die Mall@Reds in Centurion. Ons gaste het ook toegang tot filmteaters, restaurante en kruiderniersware-winkels. Centurion Winkelsentrum is omtrent 8 km van ons af geleë en die hoofweë kan maklik bereik word van ons af.
Plaaslike besienswaardighede en doendinge sluit die Jan Smuts House Museum, Irene Kunsmarkie, Rietvlei Dam, Irene Suiwelplaas, Centurion-, Zwartkop- en Irene-gholfbane, dag-spa, Irene Trading Post, verfbal, Zipline in Midrand en Menlyn Mall in. Die nuwe Mall of Africa is ook in Midrand. Netcare Unitas Hospitaal is net 12 km van ons af geleë. Midstream Mediclinic is 10 km ver. O.R. Tambo Internasionale Lughawe (45 km), Lanseria Lughawe, Loftus Versveld, Supersport Park (8 km) en verskeie winkelsentrums.
Die verblyf is ook ideaal vir onderwysers wat matriekvraestelle by Hoërskool Uitsig merk.
Sekelbos Gastehuis is in Eldoraigne, ‘n rustige voorstad van Centurion, geleë en is goed ingerig vir entoesiastiese toeriste en sakereisigers. Dit is maklik bereikbaar vanaf die hoofweë soos die N1, die N14 na Krugersdorp en die Ben Schoemanhoofweg via roetes soos Ruimtelaan, Ou Johannesburgweg, en Jeanlaan. Ons is ideaal geleë aangesien ons net 45 km van OR Tambo Internasionale Lughawe en 36 km van Lanseria Lughawe af geleë is.
Sekelbos Guesthouse is in ‘n welige groen tuin met ‘n kristalhelder swembad en buitelug-vermaakarea geleë. Die gastehuis beskik oor 4 unieke en suite-kamers. Elke eenheid het sy eie ingang, en het ‘n koningingrootte-bed, dubbelbed of enkelbeddens. Koffie- en teemaakgeriewe en ‘n TV met DStv word standaard in elke kamer aangebied.
Die gastehuis is sentraal geleë binne 45 km vanaf alle besienswaardighede en geriewe in Centurion en die omliggende Gauteng, soos die Supersport Krieketstadion en Loftus Versfeld Stadion. Hierdie stadions is Suid-Afrikaanse bakens wat op ‘n gereelde basis internasionale krieket- en rugbywedstryde aanbied. Centurion Winkelsentrum en Centurion Boulevard met ‘n wye verskeidenheid winkels en restaurante is ook lekker naby.
Wilger Gastehuis is in Hennopspark, ‘n voorstad van Centurion, geleë. Dit is tussen Pretoria en Midrand en die gastehuis bied slaapplek vir 17 gaste en is ideaal vir vakansiegangers of sakereisigers.
Verblyf word aangebied in 6 volledig gemeubileerde en toegeruste selfsorg-eenhede. Elke eenheid het gemaklike beddens, ‘n badkamer en kosmaakgeriewe.
Ekstra geriewe sluit gratis WiFi, braai-areas, DStv, ‘n swembad en onderdakparkeerplek op die perseel in.
Nabygeleë besienswaardighede sluit die Nasionale Dieretuin van Suid-Afrika, Golf Reef City, Centurion Mall, Copperleaf Golf and Country Estate en die Leeu en Safaripark in.
Bedford Manor is ‘n selfsorg-woonstel op die eienaar se perseel in Centurion. Die verblyf bestaan uit 2 woonstelle wat individueel versier is.
Die solder is ‘n moderne selfsorgwoonstel op die boonste verdieping en het slaapplek vir 4 gaste. Dit beskik oor 2 ruim slaapkamers en ‘n badkamer met ‘n stort-oor-bad, wasbak en toilet. Die oopplan-kombuis is goed toegerus met ‘n mikrogolfoond en ander toebehore. Die sitkamer het gemaklike sitplek en ‘n TV vir media-vermaak. Die leefarea lei na ‘n balkon met ‘n pragtige uitsig oor die omgewing.
Die New Yorker het ‘n sjiek industriële styl en het slaapplek vir 5 gaste in die woonstel. Daar is baksteenmure, Suid-Afrikaanse kunswerke en ‘n wit geteelde badkamer met ‘n instapstort. Die hoofslaapkamer het ‘n koningingrootte-bed en die tweede slaapkamer het 2 enkelbeddens. Albei slaapkamers het Bamboo-matrasse en veerkussings. Die kombuis is toegerus met moderne vlekvrye staal-toebehore. Al die kragpunte het Suid-Afrikaanse en internasionale kragproppe.
Bedford Manor is 10 minute se ry vanaf bushaltes, restaurante, winkels en kuierplekke, en is ideaal geleë naby verskeie geriewe en besienswaardighede. Daar is veilige parkeerplek agter afstandbeheerde hekke. Dis ook 35 minute vanaf Lanseria Internasionale Lughawe en 40 minute vanaf O.R. Tambo Internasionale Lughawe.
Accommodation @ Van’s bied bekoorlike selfsorg-eenhede in Pierre van Ryneveld, Centurion geleë. Dit is deaal vir gaste wat gemaklike verblyf naby verskeie geriewe soek.
Akkommodasie bestaan uit 9 eenhede en is smaakvol gemeubileer. Daar is slaapplek vir 2 tot 6 gaste per eenheid. Eenhede beskik oor 1 of 2 slaapkamers, 1 of 2 badkamers en ‘n oopplan-leefarea met ‘n ten volle toegeruste kombuis waar gaste lekker kan bak en brou. Die meeste eenhede beskik ook oor ‘n TV met DStv-kanale, haardroër, lugversorging, gratis WiFi en ‘n Weber-braai.
Die eiendom bied ook ‘n gemeenskaplike swembad, ‘n speletjieskamer en ‘n lapa vir vermaak en ontspanning. Daar is ook ‘n sakesentrum vir sakereisigers op die perseel. Daar is gratis en veilige parkeerplek en ‘n lughawependeldiens kan teen ‘n fooi gereël word. Accommodation @ Van’s is naby Pretoria Sentraal, Menlyn, Supersportpark, gholfbane en die Irene Village Mall geleë. O.R. Tambo Internasionale Lughawe is slegs 30 minute se ry weg.
The Club House Guest House is in Rooihuiskraal, Centurion, geleë en is die ideale wegbreek vir ‘n sakereisiger of vakansieganger.
The Club House Guest House het slaapplek vir 11 gaste en het 2 selfsorg-eenhede en 3 dubbelkamers met en suite-badkamers. Al die kamers is pragtig en smaakvol ingerig. Die kamers is standaard met gemaklike beddens en ook en suite-badkamers. Privaat ingange na al die kamers is beskikbaar.
Geriewe op die perseel sluit ‘n braai-area, WiFi en veilige parkeerplek in.
Die gastehuis naby al die snelweë, asook besigheid- en winkelsentrums.
The Hiding Place is ‘n eenheid in ‘n stil, rustige sekuriteitskompleks in Centurion. Dis heeltemal privaat, met hoë mure en ‘n mooi tuin. Daar is slaapplek vir 4 volwassenes en 2 gehalte-kampbeddens met matrasse beskikbaar vir 2 ekstra kinders.
Die meenthuis het 2 slaapkamers, 1 badkamer met ‘n stort en ‘n bad. Linne, komberse, handdoeke en ‘n haardroër word voorsien. Die hoofslaapkamer het ‘n dubbelbed en die tweede slaapkamer 2 enkelbeddens. Nog 2 kinders kan op gehalte-kampbeddens slaap, wat in die sitkamer gesit kan word of 1 in die hoofslaapkamer.
Die oopplan-kombuis is volledig toegerus met ‘n stoof met ‘n oond, mikrogolfoond, yskas, en koffie- en teemaakgeriewe. Daar is ook eiers, ontbytgrane, melk, konfyt, tamatiesous, blatjang, botter, olie en konfyt. Daar is ‘n eetarea en ‘n sitkamer met sekere DStv-kanale (gesinspakket), radio en DVD-speler met CD’s en DVD’s, asook boeke, tydskrifte en speelgoed.
Die eenheid het ‘n veilige privaat tuin en onderdak parkeerplek met geslotekringtelevisie op die parkeerterrein.
273 Rhino Retreat is in Zwartkop, Centurion in ’n baie bekende en veilige area geleë.
Dié selfsorg-eenheid is op die eienaar se perseel, maar het ’n privaat ingang. Die eenheid het ’n kombuisie, slaaparea en ’n en suite-badkamer. Die kombuisie is toegerus met ’n yskassie, induksiestoof met 1 plaat, mikrogolfoond en tee- en koffiemaakgeriewe. Die slaaparea het ’n dubbelbed. Die badkamer het ’n stort, wasbak en toilet. Daar is ook ’n platskerm-TV wat teen die muur aangebring is met die volle DStv-pakket en WiFi. Veilige parkeerplek agter ’n afstandbeheerde hek is ook beskikbaar.
Die perseel is 5 km van Centurion Mall af en ’n kort ent se ry na die Centurion Gautrain-stasie en Unitas Hospitaal. Verder het dit maklike toegang tot die N1 en N14-hoofweë.
The Cedars Bed and Breakfast is in Clubview Centurion geleë en bied stil en rustige verblyf naby die sakekern.
Die verblyf bestaan uit 7 eenhede wat altesaam slaapplek vir 22 gaste bied. Elke eenheid het koffie- en teemaakgeriewe, ‘n waaier, verwarmer en yskassie. Handdoeke en linne word voorsien.
Gaste het toegang tot ‘n gemeenskaplike braai-area, ruim eetarea met ‘n televisie, sitkamer, pooltafel en binnenshuise swembad. Die eenhede word daagliks skoongemaak. Gaste het toegang tot veilige parkeerplek.
Ons is naby alle hoofroetes en Johannesburg Internasionale Lughawe, Loftus Versveld, die Super Sport Park, verskeie winkelsentrums en talle besienswaardighede.